Obliehanie Naxosu (490 pred Kr.)

Druhé obliehanie Naxosu v roku 490 pred Kr. bolo bitkou medzi obyvateľmi Naxosu a Peržanmi pod velením Datisa a Artaferna, ktorí smerovali proti Aténam a Eretrii. Bolo súčasťou Grécko-perzských vojen.

Iónske povstanie začalo v roku 499 pred Kr. po prvom obliehaní Naxosu. Vtedy boli Peržania porazení a rebéliu sa im podarilo potlačiť až o 5 rokov neskôr. Perzský kráľ Dareios I. žiadal pomstu a vydal príkaz svojmu loďstvu a armáde pod vedením Datisa a Artaferna k invázii do Grécka. Druhýkrát Peržania obyvateľov Naxosu prekvapili, a tí boli nútení opustiť svoje mesto a utiecť do hôr. Opustené mesto Peržania vyplienili a vypálili.

 Predohra 
V roku 500 pred Kr. bol ostrov Naxos obliehaný Perzskou ríšou, s pomocou Naxoských exilantov a ich Iónskych spojencov. Obyvatelia Naxosu boli pred inváziou varovaní perzským veliteľom Megabatom a boli na obliehanie pripravení.Herodotos V,33 Trvalo štyri mesiace; potom Peržanom došlo zlato a potraviny a boli nútení ustúpiť.Herodotos V,34

Veliteľ Iónskych Grékov Aristagoras, ktorý povedal, že zaplatí výdavky na túto vojenskú kampaň, stratil dôveru Peržanov a následne vyvolal povstanie Iónov proti nim.Herodotos V,36 Povstanie trvalo do roku 494 pred Kr., kedy perzské loďstvo rozdrvilo grécke v Bitke pri Ladé. Aristagoras bol zabitý v boli proti Trákom v Trácii po svojom úteku z Iónie.Herodotos VI,18 Dareios sa chcel pomstiť aj Eretrii a ténam za vojenskú pomoc Iónskemu povstaniu.Herodotos V,126 V roku 490 pred Kr. zozbieral veľké loďstvo v počte približne 600 lodí, z ktorých 300 boli vojnové lode alebo trirémy a zvyšok transportné lode. K loďstvu sa pridala armáda ľahko ozbrojených 20 - 30 000 mužov.

 Naxos 
Velitelia výpravy boli Méd Datis a Artafernes, Dareiov synovec.Herodotos VI,94 S jadrom armády sa stretli v Kilikii a odtiaľ sa plavili na ostrov Samos.Herodotos VI,95 Odtiaľ loďstvo smerovalo k Ikarii a ďalej od ostrova k ostrovu až k Naxosu. Obyvatelia boli príchodom perzskej flotily prekvapení a utiekli do hôr.Herodotos VI,96 Peržania po pristátí vyplienili a podpálili mesto Naxos, a zajatcov odviedli do otroctva. Ostrov anektovala Perzská ríša.

 Dozvuky 
Po obsadení Naxosu perzská flotila prehľadala okolité ostrovy a násilne odviedla mnoho mužov do svojej armády.Herodotos VI,99 Potom sa Peržania obrátili k ostrovu Eubója, kde začali obliehanie Eretrie. Mesto obsadili o 6 dní potom, čo niektorí prominentní obyvatelia otvorili dobyvateľom brány.Herodotos VI,101 Z Eretrie pokračovali smerom do Atén a stretli sa v pozemnom boji s Grékmi v Bitke pri Maratóne.Herodotos VI,102 Tu však boli spojenými silami Atén a Plataje porazení a nútení vrátiť sa späť do Malej Ázie.Herodotos VI,115 Naxos zostal súčasťou Perzskej ríše do roku 479 pred Kr., kedy prebehol v Bitke pri Salamíne na stranu víťaznej gréckej flotily.Herodotos VIII,8.46

 Pozri aj 
 Prvé obliehanie Naxosu
 Grécko-perzské vojny
 Iónske povstanie

 Zdroje 

 Herodotos, anglický preklad Robin Waterfield (1998). The Histories. New York: Oxford World's Classics. ISBN 0-19-282425-2

Kategória:Naxos (ostrov)
Kategória:Bitky Peržanov
Kategória:Bitky Grékov
Kategória:Grécko-perzské vojny